Persónan Odo í Star Trek : Deep Space Nine . Bandaríski leikarinn René Auberjonois , sem þekktastur er fyrir hlutverk sitt í þáttunum Boston Legal og Star Trek : Deep Space Nine , er látinn , 79 ára að aldri . Hann andaðist á heimili sínu í Los Angeles eftir baráttu við lungnakrabbamein . Sonur Auberjonois , Rèmy-Luc , staðfestir þetta í samtali við AP . Auberjonois kom fram í fjölda sjónvarpsþátta og lék til að mynda persónuna Paul Lewiston í 71 þætti af Boston Legal og persónuna Clayton Runnymede Endicott III í þáttaröðinni Benson . Hann hlaut tilnefningu til Emmy-verðlauna sem besti leikari í aukahlutverki fyrir frammistöðu sína í Benson-þáttunum árið 1984 . René Auberjonois fór með hlutverk Odo í Star Trek : Deep Space Nine . Getty Þá fór hann með hlutverk Odo í Star Trek : Deep Space Nine og dómarans Mantz í þáttunum The Practice . Hann hlaut aftur Emmy-tilnefningu fyrir frammistöðuna í The Practice árið 2001 . Í frétt Variety segir að René Auberjonois hafi einnig komið fram í þáttum á borð við Murder , She Wrote , L.A. Law , Stargate SG - 1 , Frasier og It’s Always Sunny in Philadelphia .